ร้านใกล้บ้านที่สุด อร่อยจัดจ้าน เหมือนทำกินเองที่บ้าน รสมือแม่ พริกน้ำปลายังอร่อย

พูดถึงแกงป่า ต้องร้านนี้เลย รสชาติเผ็ดร้อนถึงเครื่องมาก ใครไม่กินเผ็ด บอกไปเลยค่ะว่าไม่เผ็ด 
ปลาน้ำจืด ก็สด เช่นปลาคังลวกจิ้ม ไม่คาวนะคะ
และที่ชอบอีกอย่างคือ สะตอผัดกะปิกุ้ง สูตรนี้ชอบมาก เหมือนทำกินเอง ไม่เผ็ด กลมกล่อม หอมกะปิดีค่ะ  สะตอกรอบอร่อย

บริการ แบบชาวบ้านเลยค่ะ ถ้ามาช่วงคนเยอะ ก็ต้องรอหน่อยนะคะ อดทนค่ะ อาหารทำทีละโต๊ะ แม่ครัว น่าจะรับผิดชอบบิลไหนบิลนั้น วันนี้ไป โต๊ะหลังเราได้ก่อน สงสัยแม่ครัวบิลเราทำ บิลก่อนหน้าอยู่ เสียใจตรงนี้ เพราะเราไม่ชอบการถูกแซงคิว 

อาหาร ราคาร้านอาหารเลยค่ะ ไม่ถูก และไม่แพงจนน่าเกลียด ถือว่าคุณภาพ โอเค กับราคา 

มาสองคน อาจจะกินจนจุก ถ้าสั่ง3อย่าง